2004R0004 — SK — 16.01.2006 — 001.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenené a doplnené:

▼B

NARIADENIE KOMISIE (ES) č. 4/2004

z 23. decembra 2003,

ktorým sa ustanovujú podrobné pravidlá pre uplatňovanie nariadenia Rady (EHS) č. 4045/89 o kontrole opatrení tvoriacich súčasť systému financovania záručnou sekciou Európskeho poľnohospodárskeho usmerňovacieho a záručného fondu vykonávaných členskými štátmi

KAPITOLA I

PREDMET

Článok 1

Toto nariadenie ustanovuje podrobné pravidlá pre uplatňovanie nariadenia (EHS) č. 4045/89.

KAPITOLA II

ŽIADOSŤ O ZNÍŽENIE MINIMÁLNEHO POČTU KONTROL

Článok 2

Žiadosť o zníženie počtu kontrol, uvedená v treťom pododseku článku 7 ods. 1 nariadenia (EHS) č. 4045/89, bude obsahovať podrobné informácie uvedené v prílohe I tohto nariadenia.

Článok 3

Rozhodnutie pripustiť zníženie minimálneho počtu kontrol, ako je ustanovené v treťom pododseku článku 7 ods. 1 nariadenia (EHS) č. 4045/89, sa bude zakladať na hodnotení výhod, pokiaľ ide o ochranu finančných záujmov spoločenstva, a bude zohľadňovať tieto kritériá:

c) mieru vykonania minimálneho počtu kontrol za tri predchádzajúce obdobia kontroly a počet a mieru včasného splnenia žiadostí o vzájomnú pomoc za tri predchádzajúce obdobia kontroly;

f) potvrdenie, že iný(-é) členský(-é) štát(-y) sa v požadovanom rozsahu zúčastňuje na spoločnom vykonávaní, ak toto vykonávanie nie je zahrnuté do programu iného(-ých) členského(-ých) štátu(-ov) predloženého podľa článku 10 ods. 1 nariadenia (EHS) č. 4045/89;

Článok 4

Rozhodnutie uvedené v článku 3 určuje mieru a počet znížení minimálneho počtu kontrol požadovaných podľa článku 2 ods. 2 nariadenia (EHS) č. 4045/89.

KAPITOLA III

OBSAH DOKUMENTOV

Článok 5

▼M1

1. Do výročnej správy, ktorá je uvedená v článku 9 ods. 1 nariadenia (EHS) č. 4045/89, sa zahrnú podrobné informácie o všetkých aspektoch uplatňovania nariadenia (EHS) č. 4045/89 uvedených v časti I prílohy II k tomuto nariadeniu a podrobné informácie v súlade so vzorovými formulármi stanovenými v časti II tejto prílohy.

▼B

2. Ročný program kontrol, na ktorý odkazuje článok 10 nariadenia (EHS) č. 4045/89, bude zostavený podľa vzoru uvedeného v prílohe III tohto nariadenia.

▼M1

3. Zoznam podnikov uvedený v článku 7 ods. 2 nariadenia (EHS) č. 4045/89 sa zostaví v súlade so vzorovými formulármi stanovenými v prílohe IV k tomuto nariadeniu a zahrnie údaje o transakciách vo formáte určenom v článku 6 ods. 3.

▼B

4. Zoznam podnikov, na ktorý odkazuje článok 7 ods. 3 nariadenia (EHS) č. 4045/89, bude zostavený podľa vzoru uvedeného v prílohe V tohto nariadenia.

5. Žiadosť členského štátu o prioritnú kontrolu podniku v inom členskom štáte, na ktorú odkazuje článok 7 ods. 2 nariadenia (EHS) č. 4045/89, bude zostavená podľa vzoru uvedeného v prílohe VI tohto nariadenia.

6. Informácie o výsledkoch kontrol, na ktoré odkazuje článok 7 ods. 2 a 4 nariadenia (EHS) č. 4045/89, budú zostavené podľa vzoru uvedeného v prílohe VII tohto nariadenia.

7. Informácie o žiadostiach a výsledkoch kontrol, na ktoré odkazuje článok 7 ods. 2 a 4 nariadenia (EHS) č. 4045/89, ktoré budú oznámené Komisii vo štvrťročných správach, ako to ustanovuje druhý pododsek článku 7 ods. 4 uvedeného nariadenia budú zostavené podľa vzoru uvedeného v prílohe VIII tohto nariadenia.

▼M1

8. Analýza rizika uvedená v článku 2 ods. 2 nariadenia (EHS) č. 4045/89 sa stanoví v súlade so vzorovým formulárom stanoveným v prílohe IX k tomuto nariadeniu.

▼M1

Článok 6

1. Informácie predložené podľa článku 5 ods. 1, 2, 3, 4, 7 a 8 sa oznámia v elektronickej forme vo formáte, ktorý určí Komisia.

2. Informácie predložené podľa článku 5 ods. 5 a 6 sa oznámia v tlačenej alebo elektronickej forme vo formáte, na ktorom sa dohodli odosielateľ a príjemca. Potvrdenie o prijatí každej žiadosti/odpovede obdržanej podľa článku 5 ods. 5 a 6 by sa malo zaslať odosielateľovi.

3. Údaje o transakciách podľa článku 7 nariadenia (EHS) č. 4045/89 sa oznámia v elektronickej forme vo formáte určenom v prílohe I, v prílohe II bode 2 a v prílohe III k nariadeniu Komisie (ES) č. 2390/1999 ( 5 ).

▼B

KAPITOLA IV

SPOLOČNÉ AKCIE

Článok 7

1. Komisia, konajúc z vlastnej iniciatívy alebo na základe návrhu členského štátu a so súhlasom príslušných členských štátov, sa môže rozhodnúť, že bude koordinovať spoločné akcie zahŕňajúce vzájomnú pomoc medzi dvoma alebo viacerými členskými štátmi, ako je to uvedené v článku 7 ods. 1 nariadenia (EHS) č. 4045/89.

Pri svojom rozhodovaní Komisia prihliada najmä na tieto otázky:

c) potrebu dosiahnuť jednotný prístup.

2. Na základe dohody s príslušným členským štátom bude tento členský štát určený za zodpovedného za riadenie spoločnej akcie.

Každý členský štát je však naďalej zodpovedný za vykonávanie kontrol požadovaných nariadením (ES) č. 4045/89.

3. Každý príslušný členský štát:

c) zabezpečí, aby sa kontrola vykonávala v stanovených termínoch a aby správa bola dokončená a sprístupnená všetkým zúčastneným členským štátom a Komisii.

KAPITOLA V

ZÁVEREČNÉ PRAVIDLÁ

Článok 8

Nariadenie (EHS) č. 1863/91 sa zrušuje.

Článok 9

Toto nariadenie nadobúda účinnosť tretí deň po jeho uverejnení v Úradnom vestníku Európskej únie.

Toto nariadenie je záväzné vo svojej celistvosti a priamo uplatniteľné vo všetkých členských štátoch.

PRÍLOHA I

▼M1

PRÍLOHA II

ČASŤ I

Informácie zahrnuté vo výročnej správe stanovenej v článku 9 ods. 1 nariadenia (EHS) č. 4045/89

1. Správa nariadenia (EHS) č. 4045/89

Poskytujú sa informácie týkajúce sa správy nariadenia (EHS) č. 4045/89, vrátane zmien týkajúcich sa organizácií zodpovedných za kontroly a osobitných oddelení zodpovedných za monitorovanie uplatňovania tohto nariadenia, uvedené v článku 11, ako aj zmeny v kompetenciách týchto organizácií.

2. Legislatívne zmeny

Poskytujú sa informácie týkajúce sa akýchkoľvek zmien vo vnútroštátnych právnych predpisoch, ktoré sú relevantné pri uplatňovaní nariadenia (EHS) č. 4045/89 a ktoré sa vyskytli od predloženia predchádzajúcej výročnej správy.

3. Zmeny a doplnenia programu kontroly opatrení

Poskytuje sa opis akýchkoľvek zmien a doplnení alebo úprav, ktoré sa vykonali v programe kontroly opatrení predloženom Komisii podľa článku 10 ods. 2 nariadenia (EHS) č. 4045/89 od dátumu predloženia tohto programu.

4. Vykonávanie programu kontroly opatrení v rámci súčasnej správy

Poskytujú sa informácie o vykonávaní programu kontroly opatrení za obdobie do 30. júna pred uzávierkou predloženia správy uvedenou v článku 9 ods. 1 nariadenia (EHS) č. 4045/89 celkovo aj čiastkovo kontrolným orgánom (v prípade, že kontrolu v rámci tohto nariadenia vykonáva viac ako jeden orgán) vrátane týchto bodov:

a) počet podnikov kontrolovaných počas kontrolného obdobia v súlade so vzorovým formulárom uvedeným v hárku A tejto prílohy;

b) počet podnikov stále v priebehu obdobia kontroly v súlade so vzorovým formulárom uvedeným v hárku A tejto prílohy;

c) počet podnikov, ktoré nepodliehali kontrole počas daného obdobia v dôsledku nevykonávania určitých kontrol v súlade so vzorovým formulárom uvedeným v hárku A tejto prílohy;

d) dôvody, prečo neboli vykonané kontroly uvedené v písmene c);

e) rozčlenenie kontrol uvedených v písmenách a), b) a c) podľa získanej alebo zaplatenej sumy a podľa opatrenia v súlade so vzorovým formulárom uvedeným v hárku B tejto prílohy;

f) výsledky kontrol uvedených v písmene a) v súlade so vzorovým formulárom uvedeným v hárku C tejto prílohy vrátane:

5. Vykonávanie programov kontroly opatrení, ktoré predchádzali kontrolám zahrnutým v súčasnom programe

Správa obsahuje výsledky kontrol vykonaných vzhľadom na predchádzajúce kontrolné obdobie, pre ktoré neboli výsledky k dispozícii v čase predloženia správ pre tieto kontrolné obdobia, vrátane každého predchádzajúceho kontrolného obdobia:

a) stav kontrol oznámených podľa bodu 4 písm. b) a c) v predchádzajúcich výročných správach o kontrole v súlade so vzorovým formulárom uvedeným v hárku D tejto prílohy;

b) počet kontrol, v rámci ktorých sa vyskytli nezrovnalosti, a počet zúčastnených podnikov v súlade so vzorovým formulárom uvedeným v hárku C tejto prílohy;

c) povaha týchto nezrovnalostí v súlade so vzorovým formulárom uvedeným v hárku C tejto prílohy;